laion/Wikipedia-Exotic huggingface dataset:
ניו פומבדיתא

ניו פומבדיתא הוא שמו של שיר מאת נתן אלתרמן שנכלל במדורו "הטור השביעי" בשנת 1950. זהו כינוי שהטיח אלתרמן ביהדות ארצות הרווחה, ובפרט ביהודי ארצות הברית, שביקשו לקיים חיים בגלות ללא עלייה לארץ ישראל. השם מורכב מהלחם של המילה ניו (new, חדש, וראשית השם ניו יורק) ופומבדיתא, עיר בבבל, בה התקיים יישוב יהודי בתקופת התלמוד ובה פעלה ישיבת פומבדיתא, שהפכה לסמל לחיים יהודיים מלאים בגלות ואף עלתה על ישיבות ארץ-ישראל. זהו גם שם המדור בכינוס השני של שירי הטור השביעי, הכולל טורים בנושא שלילת הגלות. אלתרמן העריך וכיבד מאוד את יהודי הגולה מארצות הקיפוח והמצוקה, הן מארצות האסלאם והן ממזרח אירופה ומבחינה זו תמך בגרסה מתונה של שלילת הגלות מאשר רוב בני תקופתו והשקפת עולמו, אותה ניתן לראות הן בטורי "הטור השביעי" והן ב"ליל תמורה", חלקו השישי של מחזור שירי "עיר היונה", המתייחסים לעולים בכבוד. עם זאת סלד אלתרמן באופן חד ותקיף מציונות שאין עמה עלייה. אלתרמן אימץ את נוסחת בן-גוריון שציונות משמעה עלייה וראה בתמיכה הפוליטית והכלכלית שמעניקים יהודי ארצות הברית למדינת ישראל תירוץ אפולוגטי לאי-הגשמה מעשית של הציונות. בעקבות כך הטיח חיצי ביקורת אירוניים ביהודי ארצות הברית, הרואים בציונות רק תנועה של תמיכה במדינת ישראל ואינם מגשימים בגופם עלייה לארץ. אלתרמן התקומם לנוכח הפער שבין יהודים המשוועים לעלות ממדינות נעולות ויהודי תקופת ההעפלה שלא יכלו לעלות עקב נעילת שערי הארץ, לבין יהודי מדינות הרווחה המסוגלים לעלות ללא קושי ואינם עושים זאת. השיר התפרסם בדבר ב-28 ביולי 1950 כטור תשובה לטענת הציונות האמריקאית ש"יעודה ותפקידה של יהדות אמריקה – להיות מרכז שני לאומה, מחוץ למדינת-ישראל, כמו גולת בבל בשעתה", ציטוט אותו ייחס אלתרמן כלקוח "מן המחשבה הציונית בארצות הברית". השיר נדפס שוב בשינויים קלים ב"הטור השביעי", ספר שני (תשי"ד), עמ' 69–70 וב"הטור השביעי, ספר ראשון" (תשל"ב), עמ' 239–241. השיר לא היה ראשון מסוגו אלא השתלב במגמה כללית בין שירי הטור השביעי מאותה תקופה, שגינו את יהדות ארצות הרווחה שאינם עולים לארץ. השיר הוא סאטירה חריפה ועוקצנית שבבסיסה הלעג להשקעה האינטלקטואלית אותה שמשקיעים יהודי ארצות הברית על מנת לתרץ מדוע אין לעלות. פירוט שירי הטור השביעי 1949-1956 דן לאור, פרקים נבחרים מתוך הביוגרפיה "אלתרמן", באתר העין השביעית, 23 בפברואר 2014 מידע על ניו פומבדיתא בקטלוג הספרייה הלאומית נתן אלתרמן, ניו פומבדיתא, דבר, 28 ביולי 1950 צור ארליך, אלתרמן כשמרן, תכלת 27, אביב התשס"ז / 2007 מרדכי נאור, אלתרמן כהיסטוריון וכפובליציסט ביקורתי
אנטוקולסקי

אנטוקולסקי (ברוסית: Антокольский) היא משפחה יהודית-רוסית. האם התכוונתם ל... מרק אנטוקולסקי – פסל וצייר יהודי רוסי לייב (לב, ליאון) אנטוקולסקי – אמן יהודי רוסי-סובייטי; אחיינו של מרק אנטוקולסקי משה שמעון אנטוקולסקי – רב, מגיד מישרים וסופר משכיל, איש וילנה; אחיינו של מרק אנטוקולסקי ודודנו של לייב אנטוקולסקי פבל אנטוקולסקי (אנ') – משורר ומתרגם יהודי רוסי-סובייטי; אחיינם של לייב אנטוקולסקי ומשה שמעון אנטוקולסקי ובן-אחיינו של מרק אנטוקולסקי
דיסקוגרפיה של פאניק! אט דה דיסקו

הדיסקוגרפיה של הלהקה האמריקאית פאניק! אט דה דיסקו כוללת ארבעה אלבומי אולפן, שני אלבומי אוסף, שלושה אלבומי הופעה חיה, שלושה עשר סינגלים וארבעה עשר וידאו קליפים. אלבום הבכורה של הלהקה, "A Fever You Can't Sweat Out", שיצא לאור בשנת 2005, הגיע למקום ה-13 במצעד האלבומים של ארצות הברית בילבורד 200, ומכר מעל ל-2.2 מיליון עותקים ברחבי העולם עד שנת 2011. האלבום השני של הלהקה, "Pretty. Odd.‎", יצא לאור במרץ 2008 הגיע למקום השני במצעד האלבומים האמריקאי. שלוש שנים מאוחר יותר, במרץ 2011, יצא לאור אלבום האולפן השלישי של הלהקה, "Vices & Virtues", שהגיע למקום השביעי במצעד האלבומים של ארצות הברית. האלבום הרביעי של הלהקה, "Too Weird to Live, Too Rare to Die!‎", יצא לאור באוקטובר 2013 והגיע למקום השני בארצות הברית, שם מכר כ-84,000 עותקים בשבוע הראשון להוצאתו. פאניק! אט דה דיסקו באתר The Guardian Miley Cyrus Set for No. 1 on Billboard 200, Pusha T and Panic at the Disco Aiming for Top Five, פורסם באתר בילבורד ב-11 באוקטובר 2013 מיקומי שיא במצעד האוסטרלי: All top 50 peaks: "australian-charts.com - Australian charts portal". Hung Medien. נבדק ב-11 בינואר 2011. {{cite web}}: (עזרה) "New Perspective": "The ARIA Report: Week Commencing 31 August 2009" (PDF). Pandora Archive. 5 באוקטובר 2009. נבדק ב-13 באוגוסט 2014. {{cite web}}: (עזרה) "Ready to Go (Get Me Out of My Mind)": "The ARIA Report: Week Commencing 25 July 2011" (PDF). Pandora Archive. 30 ביולי 2011. נבדק ב-13 באוגוסט 2014. {{cite web}}: (עזרה) "austriancharts.at - Austrian charts portal". Hung Medien. נבדק ב-11 בינואר 2011. {{cite web}}: (עזרה) "mexicancharts.com - Mexican charts portal". Hung Medien. אורכב מ-המקור ב-2012-04-04. נבדק ב-31 במאי 2011. {{cite web}}: (עזרה) "dutchcharts.nl - Dutch charts portal". Hung Medien. נבדק ב-11 בינואר 2011. {{cite web}}: (עזרה) "charts.org.nz - New Zealand charts portal". Hung Medien. אורכב מ-המקור ב-2014-10-06. נבדק ב-11 בינואר 2011. {{cite web}}: (עזרה) "swedishcharts.com - Swedish charts portal". Hung Medien. נבדק ב-11 בינואר 2011. {{cite web}}: (עזרה) "Die Offizielle Schweizer Hitparade und Music Community". Hung Medien. נבדק ב-11 בינואר 2011. {{cite web}}: (עזרה) "Chart Stats - Panic at the Disco". chartstats.com. ארכיון מ-2012-07-22. נבדק ב-11 בינואר 2011. {{cite web}}: (עזרה) "ARIA Charts - Accreditations - 2006 Albums". ARIA Charts. נבדק ב-11 בינואר 2011. {{cite web}}: (עזרה) "British Phonographic Industry search results". British Phonographic Industry. נבדק ב-11 בינואר 2011. {{cite web}}: (עזרה) "RIAA - Gold & Platinum - January 11, 2011: Panic at the Disco certified albums". Recording Industry Association of America. נבדק ב-11 בינואר 2011. {{cite web}}: (עזרה) "Accreditations - 2008 Singles". Australian Recording Industry Association. נבדק ב-13 באפריל 2012. {{cite web}}: (עזרה) "Accreditations - 2011 Singles". Australian Recording Industry Association. נבדק ב-13 באפריל 2012. {{cite web}}: (עזרה) "Victorious - Single by Panic! at the Disco - iTunes". Apple Inc. נבדק ב-1 באוקטובר 2015. {{cite web}}: (עזרה)
מילאן בוריאן

מילאן בוריאן (בסרבית: Mилaн Бopjaн, נולד ב-23 באוקטובר 1987) הוא כדורגלן קנדי-סרבי המשחק בסלובן ברטיסלאבה ובנבחרת קנדה בעמדת השוער. בוריאן נולד בקנין שביוגוסלביה (כיום קרואטיה). לאחר מלחמת יוגוסלביה משפחתו עברה לבלגרד, ולאחר מכן להמילטון שבקנדה. בשנת 2005 הצטרף למחלקת הנוער של בוקה ג'וניורס. לאחר שלא זכה לעלות לבוגרים של המועדון, הוא השתייך בין היתר לנסיונל, ריבר פלייט וקילמס אתלטיקו קלוב. בינואר 2009 הוא חזר לסרביה וחתם בראד בלגרד. לאחר כמה בעיות באישורי העבודה שהיה צריך, ב-16 באוגוסט 2009 ערך את הופעת הבכורה שלו בניצחון 2-3 נגד סמדראבו. בוריאן זכה לקרדיט רב בהרכב ויצר עם הקבוצה רצף של 9 משחקים ללא הפסד. בסיום עונתו הראשונה במועדון הוא סיים עם הקבוצה במקום ה-4 שזיכה אותם לכרטיס למוקדמות הליגה האירופית. לאחר הופעה מוצלחת בגביע הזהב 2011, הוא חתם בסיוואספור הטורקית. בוריאן ערך את הופעת הבכורה שלו בטורקיה ב-11 בספטמבר 2011 בהפסד 2-1 לקראבוקספור. בפברואר 2012 בוריאן הושאל לואסלוי עד לסיום העונה עם אופציה לרכישת כרטיס השחקן שלו. בואסלוי הוא שיחק 16 משחקים, ב-7 מהם שמר על רשת נקייה והוא עזר למועדון לסיים במקום ה-2 בליגה. לאחר שסיים את תקופת ההשאלה שלו ברומניה, חזר לסיוואספור בקיץ 2012. בפברואר 2014 רוברטו קרלוס שמונה למאמן החליט לסיים את החוזה עם השחקן. ב-12 בספטמבר 2014 חתם בלודוגורץ ראזגרד לאחר שכמעט וחתם בסרייבו. ארבעה ימים לאחר חתימת בוריאן ערך את הופעת הבכורה שלו במועדון בהפסד 2-1 נגד ליברפול במסגרת שלב הבתים של ליגת האלופות. ב-15 בפברואר 2015 חתם בראדניצ'קי ניש מליגת המשנה הסרבית. בתום העונה חזר ללודוגורץ. בקיץ 2017 חתם בכוכב האדום בלגרד. ב-23 במאי 2023 הבקיע את שער הבכורה שלו בקריירה במחזור הסיום נגד ווז'דובאץ. בנובמבר 2010 החליט בוריאן לשחק בנבחרת קנדה למרות התעניינות מצד נבחרת סרביה. ב-9 בפברואר 2011 בוריאן ערך את הופעת הבכורה שלו במשחק ידידות נגד יוון שהסתיים בהפסד 1-0. בקיץ 2011 השתתף עם הנבחרת בגביע הזהב 2011. נכלל בסגל נבחרת קנדה לטורניר מונדיאל 2022. מדיה וקבצים בנושא מילאן בוריאן בוויקישיתוף מילאן בוריאן, ברשת החברתית אינסטגרם מילאן בוריאן, באתר Transfermarkt מילאן בוריאן, באתר Fussballdaten.de (בגרמנית) מילאן בוריאן, באתר Soccerway מילאן בוריאן, באתר BDFutbol מילאן בוריאן, באתר WorldFootball.net מילאן בוריאן, באתר National Football Teams מילאן בוריאן, באתר FootballDatabase.eu מילאן בוריאן, באתר ESPN האתר הרשמי של השחקן Canada Soccer announces squad for FIFA World Cup Qatar 2022 באתר הרשמי של התאחדות הכדורגל הקנדית, 13 בנובמבר 2022 (באנגלית)
סמיר הנדנוביץ'

סמיר הנדנוביץ' (בסלובנית: Samir Handanovič; נולד ב-14 ביולי 1984) הוא כדורגלן עבר סלובני שמזוהה בעיקר עם קבוצת הכדורגל אינטר מילאנו מהסרייה א'. שיחק בעמדת השוער. סמיר הוא בן דודו של השוער ג'סמין הנדנוביץ'. הנדנוביץ' התחיל את הקריירה שלו במחלקת הנוער של דומז'אלה. בקיץ 2004 הוא חתם באודינזה. בקיץ 2005 הושאל לטרוויזו, בינואר 2006, הושאל ללאציו. ביולי 2006, הושאל לרימיני מהסרייה ב', תמורת 1.2 מיליון אירו. הנדנוביץ' נחשב באותה עונה לשוער השני הכי טוב בליגה אחרי ג'אנלואיג'י בופון שוערה של יובנטוס. בקיץ 2007 הוא חזר לאודינזה וחתם לחוזה שישאיר אותו במועדון עד ה-30 ביוני 2012. במהלך משחק נגד לאציו במאי 2011, הוא הדף את הפנדל ה-6 שלו באותה עונה, והוא השווה את שיא הליגה של כל הזמנים שנקבע בעונת 1948/1949. באוגוסט 2011 חתם חוזה חדש לחמש שנים נוספות. ב-4 ביולי 2012 הנדנוביץ' עבר לאינטר מילאנו תמורת 11 מיליון אירו. ב-13 בפברואר 2019 מונה הנדנוביץ' לקפטן אינטר. הנדנוביץ' ערך את הופעת הבכורה שלו בנבחרת סלובניה ב-17 בנובמבר 2004 נגד סלובקיה. הנדנוביץ' השתתף עם הנבחרת במונדיאל 2010. ב-18 בנובמבר 2015 פרש הנדנוביץ' ממשחק בינלאומי, לאחר שצבר 81 הופעות במדי סלובניה. אינטר אליפות איטליה: 2020/2021 הסופר קאפ האיטלקי: 2021 נבחרת השנה בסרייה א': 2010/2011, 2012/2013 מדיה וקבצים בנושא סמיר הנדנוביץ' בוויקישיתוף סמיר הנדנוביץ', באתר Transfermarkt סמיר הנדנוביץ', באתר Fussballdaten.de (בגרמנית) סמיר הנדנוביץ', באתר Soccerway סמיר הנדנוביץ', באתר BDFutbol סמיר הנדנוביץ', באתר WorldFootball.net סמיר הנדנוביץ', באתר National Football Teams סמיר הנדנוביץ', באתר FootballDatabase.eu סמיר הנדנוביץ', באתר ESPN
אושרי לוגסי

אושרי לוגסי (נולד ב-17 בפברואר 1972) הוא קצין צה"ל בדרגת תת-אלוף, שכיהן כקצין הנדסה ראשי. לוגסי עשה את מרבית שירותו בחיל ההנדסה הקרבית. שירת כסגן מפקד גדוד 605 וב-2004 מונה למפקדו. בפרוץ מלחמת לבנון השנייה הוקפץ הגדוד בפיקודו ללחימה בלבנון לאחר שהיה בתעסוקה מבצעית באזור רמאללה, הגדוד עסק בפריצת צירים, חילוץ כוחות והשתתף בקרב על הסלוקי, בו פרץ ציר מחרבת כסיף לנחל סלוקי תחת אש. במהלך הקרב פיקד לוגסי על הכוחות מהחזית, כאשר הוא ניצב בקו הראשון של האש עם דחפורי ה-D9 המשוריינים שהובילו את הכוחות ופרצו את הציר. בסופו של דבר פרצו לוחמי ההנדסה הקרבית ציר באורך 14 ק"מ תוך ארבע וחצי שעות, תחת אש כבדה של חזבאללה. במהלך המלחמה נהרגו שניים מלוחמי הגדוד מפגיעת טיל נ"ט בדחפור שלהם. לאחר המלחמה שירת כקצין הנדסה של פיקוד הצפון, כסגן מפקד אוגדת אזור יהודה ושומרון וכראש מחלקת תכנון וארגון בזרוע היבשה. ב-30 בספטמבר 2014 מונה לקצין הנדסה ראשי והחליף את תא"ל יוסי מורלי בתפקיד. בתקופתו החיל התמודד בעיקר עם טרור פלסטיני בירושלים, יהודה ושומרון ועסק בביצור ומיגון הגזרה לצד הריסת בתי מחבלים. לוגסי הגדיל באופן ניכר את גודלה של יהל"ם (דרגת מפקד היחידה הועלתה לאלוף-משנה) וחיזק את תחום לוחמת המנהרות (לת"ק, לוחמה תת-קרקעית) בכלל יחידות ההנדסה. הוא סיים את תפקידו באוגוסט 2017. טקס חילופים קציני הנדסה ראשיים: תא"ל יוסי מורלי יוצא, ותא"ל אושרי לוגסי נכנס. הקהנ"ר תא"ל אושרי לוגסי בטקס זיכרון לחללי חיל ההנדסה הקרבית, 2016 מדיה וקבצים בנושא אושרי לוגסי בוויקישיתוף הנדסה מחליפה ידיים, באתר זרוע היבשה, 1 באוקטובר 2014. המדינה שבדרך, באתר זרוע היבשה ראיון עם תא"ל אושרי לוגסי, באתר גלי צה"ל, 27 בנובמבר 2014. אפרת וייס, נעצרו האחראים לרצח איטה ואפרים צור, באתר ynet, 7 ביוני 2006 רועי כספי, המדינה שבדרך, אתר זרוע היבשה. אביגיל בוקובזה, מפקד חדש לכסופים, אתר זרוע היבשה ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
דלק אירופי

דָּלָק אירופי או דלק האורנים (שם מדעי: Martes martes) הוא טורף מהסוג דלק שבמשפחת הסמוריים. הדלק הוא סמור זריז החי ביערות האורנים של אירופה (ומכאן שמו) והוא נפוץ בעיקר בין העצים. אורכו של דלק עד 53 ס"מ (אורך הזנב נע בין21-16 ס״מ) ומשקלו עד 1.5 ק"ג, בערך כמו חתול בית. הדלק הוא אוכל-כול, אך הוא בעיקר צייד של חיות קטנות כמו עכברים, חרקים, ציפורים, ביצים, צפרדעים ואפילו פגרים, אך טרפו העיקרי הוא הסנאי האפור (Sciurus carolinensis). האויב הגדול ביותר של הדלק הוא האדם. כריתת יערות, הרעלות, ירי בלתי-חוקי, וחדירה לשטחיהם פוגעת בהם. כמו כן הם ניצודים עבור פרוותם היקרה. עקב הציד, חלה ירידה גדולה בשכיחותם בבריטניה, וכיום הם מינים מוגנים בבריטניה. מדיה וקבצים בנושא דלק אירופי בוויקישיתוף דלק אירופי, באתר ITIS (באנגלית) דלק אירופי, באתר NCBI (באנגלית) דלק אירופי, באתר Animal Diversity Web (באנגלית) דלק אירופי, באתר האנציקלופדיה של החיים (באנגלית) דלק אירופי, באתר GBIF (באנגלית) דלק אירופי באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
תמי לוי נחום

תמי לוי נחום (נולדה ב-1970) היא סופרת ישראלית. לוי נחום בעלת תואר ראשון בכימיה מאוניברסיטת בר-אילן, ותארים שני ושלישי בהוראת הכימיה מטעם מכון ויצמן למדע. היא עוסקת בהוראת המדעים כ-25 שנה, בין היתר בגימנסיה הראלית בראשלצ, חוקרת ומכשירה מורים. לוי נחום כתבה שלושה ספרי ילדים, שני ספרי שירה וספר בתחום עולם המדעים. ב-1998 זכתה בתחרות "הסיפור המומלץ", במסגרת תחרות הסיפור הקצר של "הארץ". 1998 - הסיפור על האיש הקטן 1999 - יומיומי - שירה 2003 - גרבי הלילה של רות 2003 - אלבר: פואמה 2006 - אני לא אוהבת חושך 2006 - יחסים וקשרים בעולם המדעים (יחד עם יעל שוורץ וזיוה בר-טוב) רשימת הפרסומים של תמי לוי נחום, בקטלוג הספרייה הלאומית תמי לוי נחום, דף שער בספרייה הלאומית מורה תמי לוי נחום תמי לוי נחום, באתר הספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סן ניקולאס דה לוס ארוז'וס

סן ניקולאס דה לוס ארוז'וס (בספרדית: San Nicolás de los Arroyos; לעיתים מקוצר לסן ניקולאס) היא עיר בפרובינציית בואנוס איירס בארגנטינה. העיר נמצאת בקצה הצפוני של הפרובינציה, על הגדה המערבית של נהר פרנה, במרחק של 311 קילומטרים מלה פלאטה, בירת הפרובינציה, ו-226 קילומטרים מהעיר בואנוס איירס, בירת ארגנטינה. סן ניקולאס דה לוס ארוז'וס נוסדה ככפר על ידי רפאל דה אגיאר ב-14 באפריל 1748. היא נקראה על שמו של ניקולאוס הקדוש (בספרדית: סן ניקולאס) ועל שם הנחלים באזור (בהגייה ארגנטינאית בספרדית: ארוז'וס). ב-1810, במהלך מלחמת העצמאות של ארגנטינה, מנואל בלגראנו עבר בכפר בדרכו לשחרר את פרגוואי מהשלטון הספרדי ואסף כמה מאנשי הכפר לצבאו. ב-1811, לאחר שבלגרנו הסתבך במסעו לפרגוואי, נשלחה אליו תגבורת של שלוש ספינות דרך נהר פרנה. כשהספינות הגיעו לאזור סן ניקולאס דה לוס ארוז'וס ב-2 במרץ הן נתקלו בכוח של שבע ספינות של המלוכנים שנשלח כדי לעצור את התגבורת והביס את ספינות המורדים. זה היה הקרב הימי הראשון במלחמה. ב-1819 סן ניקולאס דה לוס ארוז'וס קיבלה מעמד של עיר. ב-31 במאי 1852, במהלך מלחמות האזרחים בארגנטינה, נחתם בעיר הסכם סן ניקולאס. ההסכם קבע, בין היתר, את הניסוח של חוקת ארגנטינה שאושרה שנה מאוחר יותר וכן את מינויו של חוסטו חוסה דה אורקיסה למנהיג הזמני של ארגנטינה. כלכלת העיר מתבססת על תעשייה, בעיקר תעשיית הפלדה, תיירות, חקלאות ונמל הנהר של סן ניקולאס. בעיר נמצאת פקולטה אזורית של האוניברסיטה הטכנולוגית הלאומית של ארגנטינה. העיר נמצאת על הכביש הלאומי מספר 9, שמקשר בין צפון ארגנטינה לעיר בואנוס איירס. בנוסף העיר היא נקודת ההתחלה של הכביש הלאומי מספר 188, שמגיע אל העיר חנרל אלבאר בפרובינציית מנדוסה. סן ניקולאס נמצאת על מסילת הרכבת המקשרת בין בואנוס איירס לערים רוסאריו וטוקומאן. מדיה וקבצים בנושא סן ניקולאס דה לוס ארוז'וס בוויקישיתוף אתר האינטרנט הרשמי של סן ניקולאס דה לוס ארוז'וס סן ניקולאס דה לוס ארוז'וס, באתר אנציקלופדיה בריטניקה (באנגלית)
סן ניקולאס

סן ניקולאס (בספרדית: San Nicolás או San Nicolas) הוא שם שמשמעו "ניקולאוס הקדוש". האם התכוונתם ל... סן ניקולאס דה לוס ארוז'וס – עיר בפרובינציית בואנוס איירס בארגנטינה. הסכם סן ניקולאס – הסכם שנחתם הבעיר ב-1852 במהלך מלחמות האזרחים של ארגנטינה. סן ניקולאס (בואנוס איירס) – רובע בעיר בואנוס איירס בארגנטינה. סן ניקולאס דה לוס גרסה – עיר במדינת נואבו לאון במקסיקו. סן ניקולאס (אי) – אי באיי התעלה של קליפורניה. מחסה סן ניקולאס – מקום מחסה באנטארקטיקה
זיכרון בלתי נדיף

זיכרון בלתי נדיף (באנגלית: nonvolatile memory) הוא אמצעי לאחסון נתונים של מחשב השומר על המידע שנכתב ללא תלות באספקת חשמל לצורך המשך השמירה על הנתונים. בשונה מזיכרון נדיף הזקוק לאספקת חשמל באופן מתמיד על מנת שהמידע שעליו לא ימחק. על הזיכרון הבלתי נדיף נמנות כמה קבוצות: דיסק קשיח אמצעי אחסון נתונים מגנטי מכני במחשב. דיסק קשיח יכול להכיל בדרך כלל כמות גדולה של נתונים לעומת זיכרונות אחרים, אך פעולתו איטית. הכונן הקשיח הוא התקן המאפשר אחסנה אמינה של נתונים דיגיטליים בנפח גדול ובזמן גישה קצר יחסית להתקני זיכרון מכניים אחרים. בהשוואה להתקני זיכרון אחרים באותה הקיבולת, הכונן הקשיח זול משמעותית, אולם זמן הגישה לנתונים בכונן ארוך בהשוואה לזיכרון הפנימי (RAM) – דיסק קשיח מכני איטי פי 100,000 מהזיכרון הפנימי. תקליטון (דיסקט) אמצעי לאחסון נתונים וגיבוי קבצים, על דיסקה שטוחה מחומר פלסטי המצופה בשכבה של חומר הניתן למגנוט בדומה לסרט מגנטי עגול ושטוח. התקליטון ידוע יותר בשמו האנגלי, דיסקט (diskette), אשר זכה לתפוצה רבה יותר מאשר המקבילה העברית. תקליטור אמצעי לאחסון נתונים הפועל בטכנולוגיה אופטית. תקליטור הוא דיסק פלסטי עגול בקוטר של עד 12 ס"מ עם חור במרכזו, שמצופה בשכבה דקיקה של אלומיניום כדי שיוכל להחזיר את האותות לקרן הלייזר שקוראת אותו. הנתונים מאוחסנים בצורת בורות (pits) ומישורים (lands) לאורך פס דקיק בצורת ספירלה הנמשך מן המרכז ועד לשולי התקליטור. הנתונים מוטבעים (בייצור המוני), או נצרבים (באמצעות צורב ביתי), על גבי התקליטור בשפה בינארית, כלומר 1 ו-0, כאשר הסימון 1 מיוצג על ידי שינוי בין בור ומישור והסימון 0 מיוצג על ידי חוסר שינוי (קידוד NRZI). זיכרון לקריאה בלבד (ROM) אמצעי לאחסון נתונים, דמוי זיכרון מחשב, המכיל נתונים הנכתבים בו פעם אחת, ונקראים ממנו פעמים רבות. שבבים אלה אינם ניתנים לכתיבה חוזרת (בצורה פשוטה), ומכאן השם קריאה-בלבד. בניגוד ל-RAM, תוכן ה-ROM נשמר גם לאחר ניתוק מקור מתח. הגישה ל-ROM פשוטה יותר ומהירה בהרבה מאשר גישה לאמצעי אחסון מגנטיים ואופטיים כגון דיסק קשיח או תקליטור. EPROM זיכרון בלתי נדיף לקריאה בלבד לאחר שתוכנת ולמחיקה באמצעות חשיפה לאור אולטרה סגול. ברוב שבבי ה-EPROM מותקן חלון שקוף המאפשר חשיפת שבב הצורן, לקרינה אולטרה-סגולה לצורך מחיקה. זיכרון הֶבְזֵק (Flash memory) הוא סוג זיכרון בלתי נדיף המאפשר כתיבה, מחיקה, וכתיבה חוזרת. להבדיל מזיכרון EEPROM, מחיקה וכתיבה לזיכרון הבזק מתבצעת בבלוקים בגדלים של עשרות קילו-בית ולעיתים אף מאות. משמעות הדבר היא שעל מנת לכתוב סיבית בודדת, יש לקרוא את כל הבלוק שמכיל את הסיבית לתוך זיכרון גישה אקראית, לשנות את הסיבית שם, למחוק את תוכן הבלוק כולו בזיכרון ההבזק, ואז לכתוב את הבלוק כולו חזרה לזיכרון ההבזק. בגלל מגבלה זו לא ניתן להשתמש בזיכרון הבזק כתחליף לזיכרון גישה אקראית, אם כי השימוש בזיכרון הבזק כתחליף לזיכרון לקריאה בלבד מקובל מאד. כרטיס זיכרון / החסן נייד (Disk On Key) מבוססים על זיכרונות הבזק ובנויים מתאים אשר המידע המאוחסן בהם נשמר ללא תלות במתח החשמלי. 3D XPoint התקן זיכרון בלתי נדיף בגדלים בכפולות של 128 גיגה-בייט, ההתקן נועד במדרג הזיכרון להוות מדרגת ביניים בין זיכרון ה-RAM וזיכרון האחסון, ואף להחליף את זיכרון ה-RAM. Solid state drive Secure Digital MultiMediaCard xD-Picture Card
יהודה בן עטר (קצין משטרה)

יהודה בן עטר (נולד ב-1964) הוא קצין משטרה בדרגת ניצב. בעבר כיהן כראש אגף התנועה במשטרת ישראל. בן עטר גדל בשכונת רמת אליהו בראשון לציון. התגייס למשמר הגבול, עבר קורס קצינים ושירת במגוון תפקידי פיקוד. ב-1999 עבר למשטרה הכחולה, שימש מפקד זרוע מבצעית במנהלת תיאום פעולות אכיפה. ב-2008 מונה למפקד יחידת אתג"ר, לאחר מכן שירת כסגן מפקד מרחב השפלה ובאוגוסט 2013 מונה למפקד המרחב. ב-2016 מונה לראש מנהלת הרכבת הקלה. שימש סגן ראש אגף התנועה. במאי 2022 הועלה לדרגת ניצב ומונה לראש אגף התנועה. במאי 2024 נחשף שהיה מעורב בתאונת דרכים באזור השרון ונפצע. אנשיו הרחיקו את צוותי מד"א מהזירה ולא נפתחה חקירה על אף שהרכב היוקרתי שקיבל מהמשטרה הושבת והוחבא בחניון. בספטמבר 2024 הודיע למפכ"ל המשטרה דניאל לוי על רצונו לסיים את תפקידו כראש אגף התנועה. בעל תואר ראשון במזרחנות ותואר שני במנהל עסקים. נשוי ואב לשלושה. מתגורר ברחובות. מפקד מרחב שפלה: תנ"צ יהודה בן עטר, באתר משטרת ישראל החקירה שלא נפתחה: ראש אגף התנועה - והתאונה שהוסתרה, באתר חדשות 13, 5 ביוני 2024
יהודה קטורזה

יהודה קטורזה (נולד ב-1 במאי 1966) הוא קצין צה"ל במילואים בדרגת תת-אלוף, כיהן כמפקד גדוד הנדסה 601, מפקד בית הספר להנדסה צבאית, ראש מטה פיקוד העורף וראש חטיבה באגף התכנון. קטורזה התגייס לצה"ל ב-1984 ושירת בחיל ההנדסה הקרבית. שימש מפקד מחלקת הנדסה, מפקד בסיס הטירונים החיילי, מפקד גדוד 601 וסגן מפקד עוצבת חירם. בשנת 2000 מונה למפקד בית הספר להנדסה צבאית, ב-2002 מונה לקצין הנדסה של פיקוד המרכז ובשנים 2004 עד 2006 עמד בראש מחלקת תכנון וארגון בזרוע היבשה. באוגוסט 2007 מונה לראש מטה פיקוד העורף בדרגת תת-אלוף. ב-2010 מונה לראש החטיבה באגף התכנון האחראית על תוכנית ההתייעלות של צה"ל. לאחר שחרורו ב-2012 מונה לסמנכ"ל התפעול של חברת שופרסל. באוקטובר 2014 התפטר מתפקידו והקים חברת ייעוץ להתייעצות פיננסית. בספטמבר 2017 מונה לסמנכ"ל לוגיסטיקה במרכז הרפואי ע"ש חיים שיבא – תל השומר. במהלך כהונתו עמד בראש פרויקט הסבת חניון היולדות למחלקת טיפול נמרץ לחולי קורונה במהלך התפרצות המגפה בישראל. בעל תואר ראשון במדע המדינה מאוניברסיטת חיפה, בוגר המכללה לביטחון לאומי ובעל תואר שני ביחסים בינלאומיים מאוניברסיטת חיפה. נשוי ואב לארבעה. דובר צה"ל מודיע על מינוי ראש מטה פיקוד העורף, באתר צה"ל (דרך ארכיון האינטרנט)
צבי טסלר

צבי (צביקי) טסלר (נולד ב-24 במרץ 1964) הוא קצין בדימוס במשטרת ישראל בדרגת ניצב שכיהן כראש אגף תכנון וארגון. שירת בצה"ל כקצין בדרגת תת-אלוף, היה טייס מסוקים וראש מטה פיקוד העורף. משרת במילואים בעת חרום, כמסביר פיקוד העורף. כחלק ממסקנות הביניים של ועדת החקירה הממלכתית לחקר אסון הר מירון מונה טסלר כממונה האחראי על הילולת ל"ג בעומר במירון בשנת 2022 (תשפ"ב). צבי טסלר נולד וגדל בקבוצת יבנה, בנם של יוסף ושרה טסלר, ניצולי השואה, ואח לארבעה. הוא התגייס לצה"ל ב-1982 ושירת בחיל האוויר הישראלי כטייס מסוקי אנפה, יסעור ועטלף. ב-1996 מונה למפקד טייסת 193, לאחר שמפקדה הקודם נהרג בתאונה יחד עם שני קצינים נוספים. הוא פיקד על הטייסת עד 1998. פיקד על טייסת 118. ב-2004 מונה לראש מחלקת הגנה במטה חיל האוויר. ב-2006 מונה למפקד מחוז דן בפיקוד העורף ושימש במקביל מפקד קורס מפקדי גדודים. ב-2009 מונה לראש מטה פיקוד העורף ושירת בתפקיד עד 2013. לאחר שחרורו מצה"ל שירת במילואים כמסביר מטעם פיקוד העורף. הוא נבחר למזכ"ל הקיבוץ הדתי והיה מתוכנן להיכנס לתפקידו בתחילת 2016, אולם בינואר 2016 התגייס למשטרת ישראל בדרגת ניצב ומונה לראש אגף תכנון וארגון. שירת בתפקיד עד פברואר 2019. בסוף 2021 מינה אותו השר לשירותי דת מתן כהנא לממונה חגיגות ל"ג בעומר בקבר רבי שמעון בר יוחאי במירון. טסלר הוא בן קבוצת יבנה ומתגורר בה עד היום. הוא נשוי ואב לחמישה ילדים. בוגר תואר ראשון בניהול משאבי אנוש ותואר שני במדעי המדינה מאוניברסיטת חיפה והמכללה לביטחון לאומי. מדיה וקבצים בנושא צבי טסלר בוויקישיתוף הערכת מצב המוכנות של פיקוד העורף מול האיומים, סרטון באתר יוטיוב דפנה ליאל, ‏יותר מחצי שנה אחרי האסון: תא"ל (מיל') צביקי טסלר ימונה לפרויקטור מירון, באתר ‏מאקו‏, 27 בדצמבר 2021 יעל ליבנת, אתר צה"ל, "אנחנו טסים גם כשהציפורים הולכות ברגל", באתר צה"ל (דרך ארכיון האינטרנט), 4 ביוני 2012 אמיר בוחבוט, "לכל כלב יש שם", באתר nrg‏, 15 בספטמבר 2005 נתנאל לייפר, ‏נחמיה רפל מסיים את תפקידו כמזכ"ל תנועת הקיבוץ הדתי, באתר כיפה, 04 בינואר, 2016 14:54 עדו בן פורת, אלשיך יגייס תת-אלוף לסגל המשטרה, באתר ערוץ 7, 4 בינואר 2016
אם אפס רבע הקן

אִם אָפֵס רֹבַע הַקֵּן הוא פיוט סליחות הנאמר בחודש אלול ובעשרת ימי תשובה שנכתב על ידי רבי אפרים בר יצחק מרגנסבורג, אשר שמו מופיע באקרוסטיכון: אפרים בר רבי יצחק חזק. הפיוט נאמר על ידי קהילות אשכנז באחד מימי עשרת ימי תשובה, וזאת בהתאם למנהג אשכנז לומר כל יום של עשרת ימי תשובה פיוט שבמרכזו עקידת יצחק. ברוב קהילות הספרדים, הפיוט נאמר בכל ימי הסליחות החל מתחילת חודש אלול. בנוסח הספרדי-ירושלמי הפיוט נאמר גם לפני תקיעות השופר של היום השני של ראש השנה. הפיוט נפתח במילים "אם אפס רבע הקן" שפירושן, שהסתיימה התקווה לחידוש קרוב של עבודת הקורבנות במקדש. קן הציפורים – שהוא הקרבן שהיה מביא גר לאחר גיורו. לאחר החורבן תקנו שגר, שאינו יכול להביא את הקרבן בגלל החורבן, יפריש בצד, סכום קטן של "רבע" שבו יקנה את הקורבן בו הוא חייב לכשיבנה המקדש. רבן יוחנן בן זכאי ביטל תקנה זו מפני החשש למעילה בכסף המיועד לקרבן. מכאן בעל הפיוט אומר שהתקווה לבניית המקדש בקרוב אפסה, ו"אהל" (אוהל מועד) התרוקן – ולא נותר לנו אלא "אב זקן" – הוא אברהם אבינו. מכאן בעל הפיוט מזכיר את זכות האבות ובעיקר את מעשה עקדת יצחק, הכתוב בתורה ומבוסס על מדרשים שונים המדברים על העקדה, וזאת תוך שיבוץ קטעי פסוקים מהתנ"ך. הפיוט מסיים בבקשה לזכור את הברית של אברהם ושל יצחק ואת העקדה. הפיוט בקהילות אשכנז נאמר ללא מנגינה מיוחדת, אלא בניגון כללי של סליחות, כמו ברוב פיוטי אשכנז. בקהילות ספרד, הפיוט זכה ללחנים רבים ושונים בהתאם לעדות שבהן הוא נאמר. בין השאר, הולחן הפיוט על ידי ארנו נאדל. אם אפס, באתר ויקיטקסט הפיוט אם אפס, באתר הפיוט והתפילה אם אפס רבע הקן – פיוט מבואר בפורום עצור כאן חושבים אם אפס רבע הקן על ידי הפייטן משה חבושה, באתר YouTube אם אפס רובע הקן - ביאור הפיוט באתר הספרייה הלאומית הרב עזריאל זילבר, הפיוט האשכנזי שהתקבל בעדות המזרח, באתר ערוץ 7, 28 באוגוסט 2017 הוא נאמר ביום הרביעי של עשרת ימי תשובה לפי מנהג פולין ומנהג אשכנז הכללי, בצום גדליה למנהג ליטא, ובימים שונים לפי מנהגים האחרים.